HŽ serija 7022
<s>Niskopodni dizel-motorni vlak za serije 7 022 proizvela je tvrtka TŽV Gredelj d.o.o. za potrebe Hrvatskih željeznica.</s><s>Koristi se za regionalni promet kao trodijelna garnitura sastavljena od dva krajnja motorna vagona s upravljačnicom i jednog srednjeg, također motornog vagona bez upravljačnice.</s><s>Svi vagoni su oslonjeni na dva okretna postolja, od kojih je jedno pogonsko, a jedno slobodno.</s><s>Sva pogonska oprema smještena je na krov vagona i u stražnji dio upravljačnice.</s><s>Na krovove vagona ugrađene su dizelske generatorske grupe s pripadajućim pretvaračima koji napajaju i upravljaju radom pogonskih elektromotora koji se nalaze u pogonskom postolju.</s>

<s>Vlak je opremljen sa 8 dvostrukih vrata širine 1300 mm, te sjedištima primjerenog komfora.</s><s>U zoni vrata vagona s upravljačnicom ugrađeni su toaletni prostori, od kojih je jedan opremljen za prihvat invalida s kolicima.</s>

<s>Putnički prostori sva tri motorna vagona su međusobno spojeni mjehovima, te čine jedinstveni prostor bez pregradnih stijena.</s><s>Pod u području mjehova je na visini od 875 mm, a prelazi s jedne na drugu razinu izvedeni su blago zakošenim rampama.</s><s>Prostor je opremljen dovoljnim brojem vertikalnih i horizontalnih rukohvata za potrebe putnika u stojećem položaju.</s><s>Sjedala su izvedena kao dvosjedi, osim u djelu prostora namijenjenog smještaju invalida s kolicima, te roditeljima s djecom u kolicima., gdje su ugrađeni jednosjedi i preklopna sjedala..</s><s>Dio prostora opremljen je vješalicama za bicikle.</s>

<s>Upravljanje dizelskim motorom obavlja se računalno po algoritmu proizvođača dizel motora sukladno zahtjevima koji dolaze iz središnjeg računala na temelju zahtjeva strojovođe, aktualnih uvjeta vožnje i već ostvarenih parametara vožnje vlaka te trenutnog stanja samog dizelskog agregata.</s><s>Pogon DMV-a je koncipiran tako da se sastoji iz 3 nezavisne pogonske jedinice.</s><s>U slučaju kvara jednog pogonskog agregata, on se može isključiti, a DMV može nastaviti vožnju sa smanjenom snagom.</s><s>Vučom i kočenjem DMV-a upravlja se na jednostavan način, tako da se zahtjevi postavljaju preko iste upravljačke ručice.</s>

<s>Oprema DMV-a smještena je na krovu motornih vagona i u sanducima ispod sjedala u putničkom prostoru, a raspoređena je na način da je omogućen ujednačen osovinski pritisak na sve osovine.</s><s>Svaki motorni vagon s upravljačnicom s obje vanjske bočne strane upravljačnice ima ugrađenu video kameru za praćenje ulaza i izlaza putnika, a za vrijeme vožnje, i stanje DMV-a izvana.</s><s>U svim vagonima ugrađene su kamere za unutarnji nadzor.</s>

<s>Tehničke karakteristike</s>

<s>Proizvođač: TŽV Gredelj
 Širina kolosijeka: 1435 mm
 Raspored osovina: Bo’2’+2’Bo’+2’Bo’
 Dužina DMV-a: 70100 mm
 Visina: do 4280 mm
 Broj sjedećih mjesta: 209
 Broj stajaćih mjesta: 201
 Ukupan broj putnika: 410
 Broj vrata za ulaz putnika: 8
 Najveća vučna sila: 125 kN
 Najveća brzina: 200 Km/h
 Najveća snaga na obodu kotača: 1390 kW
 Najmanji polumjer zavoja u prometu: 150 m
 Najmanji polumjer zavoja: 90 m</s>

<s>Izvori 
 vlakovi.com</s>

<s>Motorni vlakovi
Željeznički promet u Hrvatskoj
Željeznička vozila</s>

